अग्रणी बैंक में हुआ समापन समारोह, 47 को दिए प्रमाण पत्र
सिरसा | जिलेके गांव फग्गू में पंजाब नेशनल बैंक ग्रामीण स्वरोजगार प्रशिक्षण केंद्र द्वारा दिए गए 6 दिवसीय डेयरी फार्मिंग प्रशिक्षण का समापन रोड़ी बाजार स्थित अग्रणी बैंक पंजाब नेशनल बैंक में किया गया। कार्यक्रम में 47 प्रशिक्षणार्थियों को प्रमाण पत्र दिए गए। मुख्य अग्रणी जिला प्रबंधक एमपी शर्मा ने कहा कि केंद्र सरकार द्वारा समय-समय पर लोगों को आत्मनिर्भर बनाने के लिए योजनाएं चलाई जाती है, जिनका हमें सदुपयोग करना चाहिए। ग्रामीण स्वरोजगार प्रशिक्षण केंद्र सिरसा के निदेशक सतपाल मेहता ने कहा कि यह प्रशिक्षण कार्यक्रम ग्रामीण क्षेत्रों में रह रहे बेरोजगार ग्रामीणों को आर्थिक रूप से स्वावलंबी बनाने में सहायक सिद्ध होगा। इस अवसर पर प्रबंधक ओपी कथूरिया, सुशील गुप्ता, सूर्या एजुकेशन सोसायटी से कांता बागड़ी उपस्थित थे।
hin_Deva hin_Deva